Gare du Nord

Gare du Nord (fullt navn La gare de Paris-Nord) er en av de seks store jernbanestasjonene i Paris i Frankrike. Med 180 millioner reisende i året er det Frankrikes travleste jernbanestasjon, og også en av de største i verden. Stasjonen er et knutepunkt for mange kollektivtrafikklinjer, som Métro de Paris, RER, regional- og fjerntrafikk. Historikk Forgjengeren til dagens stasjon ble innviet i 1846 og finansiert av Rothschild-familien. Allerede i 1854 viste det seg at den var for liten for den stadig økende trafikkmengden. Dette ble svært tydelig da dronning Victorias særtog i siste øyeblikk måtte omdirigeres til Gare de l'Est som ligger i nærheten. I 1857 ble det besluttet å bygge en ny stasjon med den tredoble kapasiteten, samtidig som bydelen skulle moderniseres. Den opprinnelige bygningen ble revet, og fasaden ble flyttet til Lille-Flandres der den ble del av stasjonsfasaden. Eksterne lenker (fr) Offisielt nettsted (en) Gare de Paris-Nord – kategori av bilder, video eller lyd på Commons (en) Gare de Paris-Nord – galleri av bilder, video eller lyd på Commons